එක්සත් ජාතික පක්ෂය මෙන් මැතිවරණ මඟහැර වෙනත් උපක්‍රම භාවිතා කරමින් ජනතාවගේ පරමාධිපත්‍ය බලය හෑල්ලුවට ලක්කිරීමට ජනතා විමුක්ති පෙරමුණ උත්සහ නොකරන බව එහි ප්‍රචාරක ලේකම් පාර්ලිමේන්තු මන්ත්‍රී විජිත හේරත් මහතා පවසනවා.ඔහු මේ බව පැවසුවේ ගෝඨාභය රාජපක්ෂ මහතාගේ ද්විත්ව පුරවැසිභාවය සම්බන්ධයෙන් ජනතා විමුක්ති පෙරමුණ අධිකරණයට යාමේ සුදානමක් පවතින බවට අමාත්‍ය රාජිත සේනාරත්න මහතා ඊයේ දින සිදුකළ ප්‍රකාශට සම්බන්ධයෙන් මාධ්‍ය නිවේදනයක් නිකුත් කරමින්.ගෝඨාභය රාජපක්ෂ මහතාගේ ද්විත්ව පුරවැසිභාවය සම්බන්ධයෙන් ජනතා විමුක්ති පෙරමුණ අධිකරණයට යාමේ සුදානමක් පවතින බව ඊයේ කොළඹදි පැවති උත්සවයකින් අනතුරුව මාධ්‍ය වෙත අදහස් දක්වමින් අමාත්‍ය රාජිත සේනාරත්න මහතා සඳහන් කළා.